إدريس الأزمي الإدريسي، عمدة مدينة فاس، والقيادي البارز في صفوف حزب العدالة والتنمية مزال شاد فصاحبو عبد الإله بنكيران رئيس الحكومة السابق وهادي هي الرجلة. البارح كان اختتام ديال مهرجان فاس للموسيقى الأندلسية في دورته الـ23 وكان حاضر بنكيران ومراتو. وحسب مصادر مقربة من بنكيران، فإن هذا الأخير حضر اختتام مهرجان فاس ديال الموسيقى الأندلسية الذي تنظمه جماعة فاس كل سنة بشراكة مع عدد من المؤسسات بعد دعوة رفيق دربه الأزمي عمدة مدينة فاس. بنكيران كان حاضر فالاختتام هو والزوجة ديالو نبيلة بنكيران. وقال بنكيران بهذه المناسبة: ” كان حفلا طربيا أندلسيا راقيا بمدينة فاس العريقة”.. الجهة المنظمة أصرت باش دير تكريم لبنكيران رئيس الحكومة السابق حيث تسلم “ذرع” المهرجان على يد عمدة المدينة الأزمي. الأزمي معرضش غير على بنكيران جاب حتى صاحبو مصطفى الخلفي، الناطق الرسمي باسم الحكومة، وخالد البوقرعي الكاتب الجهوي لحزب المصباح بجهة فاس مكناس. لكن الحفل غاب عليه رئيس الحكومة العثماني اللّي ممسوقلوش عمدة فاس الأزمي ومزال شاد فصاحبو بنكيران. 
الأزمي مزال شاد فصاحبو بنكيران: ها كفاش عرض عليه وعرض حتى على الوزير الخلفي وبنعرفة ممسوقلوش (+صورة)